               EUROOPAN KOMISSIO
            Bryssel 12.4.2021
            COM(2021) 173 final
            2021/0092(NLE)
            Ehdotus
            NEUVOSTON PÄÄTÖS
            Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen kauppakomiteassa unionin puolesta otettavasta kannasta kauppakomitean päätösten N:o 1/2014, N:o 2/2014, N:o 3/2014, N:o 4/2014 ja N:o 5/2014 muuttamiseen Ecuadorin kauppasopimukseen liittymisen huomioon ottamiseksi ja välimiesten luetteloiden ja kaupan ja kestävän kehityksen asiantuntijoiden luetteloiden päivittämiseksi

               PERUSTELUT

               1.Ehdotuksen kohde

               Tämä ehdotus koskee päätöstä Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen, jäljempänä ’kauppasopimus’, kauppakomiteassa unionin puolesta otettavan kannan vahvistamisesta kauppakomitean päätösten muuttamiseen Ecuadorin sopimukseen liittymisen huomioon ottamiseksi ja päätöksiin sisältyvien välimiesten luetteloiden ja kaupan ja kestävän kehityksen asiantuntijoiden luetteloiden päivittämiseksi.

               2.Ehdotuksen tausta

               2.1.Kauppasopimus

               Euroopan unionin ja sen jäsenvaltioiden sekä Kolumbian ja Perun välinen kauppasopimus allekirjoitettiin Brysselissä 26 päivänä kesäkuuta 2012. Neuvoston päätöksen 2012/735/EU
                  1
                mukaisesti kauppasopimusta on sovellettu väliaikaisesti Perun kanssa 1 päivästä maaliskuuta 2013
                  2
                ja Kolumbian kanssa 1 päivästä elokuuta 2013
                  3
               .

               Sopimusta muutettiin Brysselissä 11 päivänä marraskuuta 2016 allekirjoitetulla liittymispöytäkirjalla Euroopan unionin ja sen jäsenvaltioiden sekä Kolumbian ja Perun väliseen kauppasopimukseen Ecuadorin kauppasopimukseen liittymisen huomioon ottamiseksi
                  4
               . Kauppasopimusta on sovellettu väliaikaisesti Euroopan unionin ja sen jäsenvaltioiden sekä Ecuadorin välillä 1 päivästä tammikuuta 2017
                  5
               .

               Kauppasopimuksen 12 artiklalla perustetaan kauppakomitea, joka koostuu EU-osapuolen edustajista ja kunkin Andien yhteisöön kuuluvan allekirjoittajamaan edustajista ministeritasolla tai tällä tasolla mahdollisesti määrättyjen edustajien tasolla. Kauppakomitean tehtävänä on valvoa ja helpottaa kauppasopimuksen toimintaa ja sen määräysten asianmukaista soveltamista sekä tarkastella muita keinoja sen yleisten tavoitteiden saavuttamiseksi. Kauppakomitea arvioi ja hyväksyy kauppasopimuksessa esitetyn mukaisesti päätöksiä mistä tahansa asioista, jotka kauppasopimuksen mukaisesti perustetut erityiselimet ovat antaneet sille käsiteltäväksi. Kauppakomitea tekee päätöksensä yksimielisesti.

               Kauppakomitea on hyväksynyt päätöksiä, joita on muutettava Ecuadorin sopimukseen liittymisen huomioon ottamiseksi.

               Kaikkiin kauppasopimuksen määräysten tulkintaa tai soveltamista koskeviin riitoihin sovelletaan kauppasopimuksen XII osastoa, jollei kauppasopimuksessa toisin määrätä.

               Ecuadorin liittymisen vuoksi kauppakomitean on saatettava ajan tasalle kauppakomitean työjärjestys, välimiesten työjärjestys ja käytännesäännöt, välimiesten luettelo, kauppaa ja kestävää kehitystä käsittelevän asiantuntijaryhmän työjärjestys sekä kauppaa ja kestävää kehitystä käsittelevän osaston soveltamisalaan kuuluvia asioita käsittelevän asiantuntijaryhmän työjärjestys.

               2.2.Kauppakomitea

               Kauppasopimuksen 12 artiklalla perustetun kauppakomitean tehtävänä on valvoa ja helpottaa kauppasopimuksen toimintaa ja sen määräysten asianmukaista soveltamista, arvioida kauppasopimuksen soveltamisesta saatuja tuloksia ja erityisesti osapuolten välisten kauppa- ja taloussuhteiden kehitystä, valvoa kaikkien kauppasopimuksella perustettujen erityiselinten työtä ja suositella tarvittavia toimia, arvioida kaikkia erityiselinten sille käsiteltäväksi antamia asioita ja tehdä niistä päätöksiä sekä hyväksyä oma työjärjestyksensä, kokousaikataulunsa ja kokoustensa esityslista. Kauppakomitea tekee päätöksensä yksimielisesti. Päätökset sitovat osapuolia, joiden on toteutettava kaikki päätösten täytäntöönpanemiseksi tarvittavat toimenpiteet. Kauppasopimuksen 12 artiklan 4 kohdassa tarkoitetuissa tapauksissa EU-osapuoli ja asianomainen Andien yhteisöön kuuluva allekirjoittajamaa tekevät kaikki päätökset, ja kyseiset päätökset ovat voimassa ainoastaan näiden osapuolten välillä edellyttäen, että tällaiset päätökset eivät vaikuta toisen Andien yhteisöön kuuluvan allekirjoittajamaan oikeuksiin ja velvollisuuksiin (14 artiklan 3 kohta).

               3.Unionin puolesta esitettävä kanta

               Tällä ehdotuksella neuvoston päätökseksi vahvistetaan Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen kauppakomiteassa unionin puolesta otettava kanta kauppakomitean päätösten muuttamiseen Ecuadorin kauppasopimukseen liittymisen huomioon ottamiseksi ja päätöksiin sisältyvien välimiesten luetteloiden ja kaupan ja kestävän kehityksen asiantuntijoiden luetteloiden päivittämiseksi.

               Päätös Ecuadorin välimiesten luettelon laatimisesta olisi pitänyt tehdä kauppakomitean ensimmäisessä kokouksessa, ja se on nyt tehtävä mahdollisimman pian kauppasopimuksen XII osaston (Riitojen ratkaiseminen) panemiseksi täysimääräisesti täytäntöön.

               Kauppasopimuksen osapuolet keskustelivat suunnitellusta kauppakomitean päätöksestä ja sopivat, että jollei unionin päätöksentekomenettelyistä muuta johdu, kauppakomitean olisi hyväksyttävä tämä päätös vuoden 2020 jälkipuoliskolla.

               Päätös on välttämätön kauppasopimuksen institutionaalisten rakenteiden täydentämiseksi ja sen myötä kauppasopimuksen sujuvan täytäntöönpanon varmistamiseksi.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  6
               .

               4.1.2.Soveltaminen käsillä olevassa asiassa

               Kauppakomitea on perustettu Euroopan unionin ja sen jäsenvaltioiden sekä Kolumbian ja Perun välisellä kauppasopimuksella eli se on sopimuksella perustettu elin.

               Päätös, joka kauppakomitean on määrä hyväksyä kauppasopimuksen 14 artiklan 2 kohdan mukaisesti, on oikeudellisesti sitova säädös. Suunnitellulla säädöksellä ei täydennetä eikä muuteta kauppasopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö eli kauppakomitean päätösten N:o 1/2014, N:o 2/2014, N:o 3/2014, N:o 4/2014 ja N:o 5/2014 muuttaminen muun muassa niihin sisältyvien välimiesten luetteloiden ja kauppaa ja kestävää kehitystä käsittelevien asiantuntijoiden luetteloiden päivittämiseksi kuuluvat yhteisen kauppapolitiikan piiriin.

               Sen vuoksi ehdotetun päätöksen aineellinen oikeusperusta on SEUT-sopimuksen 207 artikla ja erityisesti sen 4 kohta.

               4.3.Päätelmä

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska neuvoston säädöksellä muutetaan kauppakomitean päätöksiä N:o 1/2014, N:o 2/2014, N:o 3/2014, N:o 4/2014 ja N:o 5/2014, säädös on aiheellista julkaista Euroopan unionin virallisessa lehdessä sen jälkeen kun se on hyväksytty.

               2021/0092 (NLE)

               Ehdotus

               NEUVOSTON PÄÄTÖS

               Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen kauppakomiteassa unionin puolesta otettavasta kannasta kauppakomitean päätösten N:o 1/2014, N:o 2/2014, N:o 3/2014, N:o 4/2014 ja N:o 5/2014 muuttamiseen Ecuadorin kauppasopimukseen liittymisen huomioon ottamiseksi ja välimiesten luetteloiden ja kaupan ja kestävän kehityksen asiantuntijoiden luetteloiden päivittämiseksi

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unionin ja sen jäsenvaltioiden sekä Kolumbian ja Perun välinen kauppasopimus, jäljempänä ’kauppasopimus’, allekirjoitettiin Brysselissä 26 päivänä kesäkuuta 2012. Neuvoston päätöksen 2012/735/EU
                  7
                mukaisesti kauppasopimusta on sovellettu väliaikaisesti unionin ja sen jäsenvaltioiden sekä Perun kanssa 1 päivästä maaliskuuta 2013 sekä Kolumbian kanssa 1 päivästä elokuuta 2013.

               (2)Kauppasopimusta muutettiin Brysselissä 11 päivänä marraskuuta 2016 allekirjoitetulla liittymispöytäkirjalla Ecuadorin liittymisen huomioon ottamiseksi
                  8
               . Neuvoston päätöksen 2012/735/EU
                  9
                mukaisesti kauppasopimusta on sovellettu väliaikaisesti unionin ja sen jäsenvaltioiden sekä Ecuadorin kanssa 1 päivästä tammikuuta 2017.

               (3)Kauppasopimuksen 13 artiklan 2 kohdan g alakohdan vi alakohdan mukaisesti kauppakomitea voi edistää kauppasopimuksen tavoitteiden saavuttamista hyväksymällä siinä vahvistettuja muutoksia, jotka koskevat muita määräyksiä, joita kauppakomitea voi muuttaa kauppasopimuksen nimenomaisen määräyksen mukaisesti.

               (4)Kauppasopimuksen 13 artiklan 5 kohdan mukaan harjoittaessaan mitä tahansa 13 artiklassa määrätyistä tehtävistä kauppakomitea voi tehdä kaikki päätökset kauppasopimuksessa esitetyn mukaisesti.

               (5)Kauppakomitean on määrä hyväksyä kirjallisella menettelyllä päätös päätöstensä N:o 1/2014, N:o 2/2014, N:o 3/2014, N:o 4/2014 ja N:o 5/2014 muuttamisesta.

               (6)On aiheellista vahvistaa kauppakomiteassa unionin puolesta otettava kanta, koska päätös tulee olemaan unionia sitova.

               (7)Kauppakomitean päätöksessä N:o 1/2014 säädetään kauppakomitean työjärjestyksen hyväksymisestä kauppasopimuksen 13 artiklan 1 kohdan j alakohdan nojalla.

               (8)Kauppakomitean päätöksessä N:o 2/2014 säädetään välimiesten työjärjestyksen ja käytännesääntöjen hyväksymisestä kauppasopimuksen 13 artiklan 1 kohdan h alakohdan ja 315 artiklan nojalla.

               (9)Kauppakomitean päätöksessä N:o 3/2014 säädetään välimiesten luetteloiden laatimisesta kauppasopimuksen 304 artiklan 1 ja 4 kohdan nojalla.

               (10)Kauppakomitean päätöksessä N:o 4/2014 säädetään kauppaa ja kestävää kehitystä käsittelevän asiantuntijaryhmän työjärjestyksen hyväksymisestä kauppasopimuksen 284 artiklan 6 kohdan nojalla.

               (11)Kauppakomitean päätöksessä N:o 5/2014 säädetään kauppaa ja kestävää kehitystä käsittelevän osaston soveltamisalaan kuuluvia asioita käsittelevän asiantuntijaryhmän perustamisesta kauppasopimuksen 284 artiklan 3 kohdan nojalla.

               (12)Jotta voidaan ottaa huomioon Ecuadorin liittyminen kauppasopimukseen ja tarve päivittää välimiesten luettelot ja kaupan ja kestävän kehityksen asiantuntijoiden luettelot, kauppakomitean päätöksiä N:o 1/2014, N:o 2/2014, N:o 3/2014, N:o 4/2014 ja N:o 5/2014 olisi muutettava,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen kauppakomiteassa unionin puolesta otettava kanta kauppakomitean päätösten N:o 1/2014, N:o 2/2014, N:o 3/2014, N:o 4/2014 ja N:o 5/2014 muuttamiseen perustuu tähän päätökseen liitettyyn kauppakomitean päätösluonnokseen.

               2 artikla

               Kun kauppakomitean päätös on hyväksytty, se julkaistaan Euroopan unionin virallisessa lehdessä.

               3 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 354, 21.12.2012, s. 1-2.

                     (2)

                        EUVL L 56, 28.2.2013, s. 1.

                     (3)

                        EUVL L 201, 26.7.2013, p. 7.

                     (4)

                        EUVL L 356, 24.12.2016, s. 3.

                     (5)

                        EUVL L 358, 29.12.2016, s. 1

                     (6)

                        Asia C-399/12, Saksa v. neuvosto (OIV), ECLI:EU:C:2014:2258, 61–64 kohta.

                     (7)

                        Neuvoston päätös 2012/735/EU, annettu 31 päivänä toukokuuta 2012, Euroopan unionin ja sen jäsenvaltioiden sekä Kolumbian ja Perun välisen kauppasopimuksen allekirjoittamisesta unionin puolesta ja sen väliaikaisesta soveltamisesta (EUVL L 354, 21.12.2012, s. 1).

                     (8)

                        EUVL L 356, 24.12.2016, s. 3.

                     (9)

                        Neuvoston päätös (EU) 2016/2369, annettu 11 päivänä marraskuuta 2016, Euroopan unionin ja sen jäsenvaltioiden sekä Kolumbian ja Perun väliseen kauppasopimukseen Ecuadorin liittymisen huomioon ottamiseksi tehdyn liittymispöytäkirjan allekirjoittamisesta unionin puolesta sekä sen väliaikaisesta soveltamisesta (EUVL L 356, 24.12.2016, s. 1).

    ---documentbreak---

               EUROOPAN KOMISSIO
            Bryssel 12.4.2021
            COM(2021) 173 final
            LIITE
            asiakirjaan
            Ehdotus: Neuvoston päätös
            Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen kauppakomiteassa unionin puolesta otettavasta kannasta kauppakomitean päätösten N:o 1/2014, N:o 2/2014, N:o 3/2014, N:o 4/2014 ja N:o 5/2014 muuttamiseen Ecuadorin kauppasopimukseen liittymisen huomioon ottamiseksi ja välimiesten luetteloiden ja kaupan ja kestävän kehityksen asiantuntijoiden luetteloiden päivittämiseksi

               LUONNOS

               EU:N SEKÄ KOLUMBIAN, PERUN JA ECUADORIN KAUPPAKOMITEAN PÄÄTÖS N:O 2/2021,

               annettu XXX,

               päätösten N:o 1/2014, N:o 2/2014, N:o 3/2014, N:o 4/2014 ja N:o 5/2014 muuttamisesta Ecuadorin liittymisen Euroopan unionin ja sen jäsenvaltioiden sekä Kolumbian, Perun ja Ecuadorin väliseen kauppasopimukseen huomioon ottamiseksi sekä välimiesten luetteloiden ja kaupan ja kestävän kehityksen asiantuntijoiden luetteloiden päivittämiseksi

               KAUPPAKOMITEA, joka

               ottaa huomioon Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen, jäljempänä ’sopimus’, ja erityisesti sen 13 artiklan,

               sekä katsoo seuraavaa:

               (1)Sopimuksen 13 artiklan 2 kohdan g alakohdan vi alakohdan mukaisesti kauppakomitea voi edistää sopimuksen tavoitteiden saavuttamista hyväksymällä siinä vahvistettuja muutoksia, jotka koskevat muita määräyksiä, joita kauppakomitea voi muuttaa sopimuksen nimenomaisen määräyksen mukaisesti. Sopimuksen 13 artiklan 5 kohdan mukaan harjoittaessaan mitä tahansa kyseisessä artiklassa määrätyistä tehtävistä kauppakomitea voi tehdä kaikki päätökset sopimuksessa esitetyn mukaisesti.

               (2)Päätöksessä N:o 1/2014 säädetään kauppakomitean työjärjestyksen hyväksymisestä sopimuksen 13 artiklan 1 kohdan j alakohdan nojalla.

               (3)Päätöksessä N:o 2/2014 säädetään välimiesten työjärjestyksen ja käytännesääntöjen hyväksymisestä sopimuksen 13 artiklan 1 kohdan h alakohdan ja 315 artiklan nojalla.

               (4)Päätöksessä N:o 3/2014 säädetään välimiesten luetteloiden laatimisesta sopimuksen 304 artiklan 1 ja 4 kohdan nojalla.

               (5)Päätöksessä N:o 4/2014 säädetään kauppaa ja kestävää kehitystä käsittelevän asiantuntijaryhmän työjärjestyksen hyväksymisestä sopimuksen 284 artiklan 6 kohdan nojalla.

               (6)Päätöksessä N:o 5/2014 säädetään kauppaa ja kestävää kehitystä käsittelevän osaston soveltamisalaan kuuluvia asioita käsittelevän asiantuntijaryhmän työjärjestyksen hyväksymisestä sopimuksen 284 artiklan 3 kohdan nojalla.

               (7)Jotta voidaan ottaa huomioon Ecuadorin liittyminen kauppasopimukseen ja tarve päivittää välimiesten luettelot ja kauppaa ja kestävää kehitystä käsittelevien asiantuntijoiden luettelot, kauppakomitean päätöksiä N:o 1/2014, N:o 2/2014, N:o 3/2014, N:o 4/2014 ja N:o 5/2014 olisi muutettava,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan Euroopan unionin ja sen jäsenvaltioiden sekä Kolumbian ja Perun välisen kauppasopimuksen 13 artiklan 1 kohdan j alakohdassa tarkoitetun työjärjestyksen hyväksymisestä 16 päivänä toukokuuta 2014 annetun EU:n sekä Kolumbian ja Perun kauppakomitean päätöksen N:o 1/2014 [2015/1045] liite seuraavasti:

               1)Muutetaan 1 artikla seuraavasti:

               a) korvataan 1 kohta seuraavasti:

               ”1. Kauppakomitea, joka on perustettu Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen, jäljempänä ’sopimus’, 12 artiklan mukaisesti, suorittaa tehtäviään mainitun sopimuksen 12 artiklan mukaisesti ja vastaa sopimuksen toiminnasta ja asianmukaisesta soveltamisesta.”;

               b) korvataan 3 kohta seuraavasti:

               ”3. Kauppakomitean puheenjohtajana toimii vuorotellen yhden vuoden ajan Kolumbian kauppa-, teollisuus- ja matkailuministeri, Perun ulkomaankauppa- ja matkailuministeri, Ecuadorin tuotanto-, ulkomaankauppa-, investointi- ja kalastusministeri tai kauppapolitiikasta vastaava Euroopan komission jäsen. Ensimmäinen puheenjohtajakausi alkaa kauppakomitean ensimmäisenä kokoontumispäivänä ja päättyy saman vuoden joulukuun 31 päivänä. Puheenjohtaja voi sopimuksen 12 artiklan 2 kohdan mukaisesti järjestää nimeämänsä henkilön edustajakseen.”;

               2)Korvataan 3 artiklan 1 kohta seuraavasti:

               ”1. Kauppakomitea kokoontuu kerran vuodessa tai jonkin osapuolen pyynnöstä sopimuksen 12 artiklan 2 kohdan mukaisesti. Kokoukset pidetään vuorotellen Bogotassa, Brysselissä, Limassa ja Quitossa, elleivät osapuolet toisin sovi.”.

               2 artikla

               Muutetaan Euroopan unionin ja sen jäsenvaltioiden sekä Kolumbian ja Perun välisen kauppasopimuksen 13 artiklan 1 kohdan h alakohdassa ja 315 artiklassa tarkoitettujen välimiesten työjärjestyksen ja käytännesääntöjen hyväksymisestä 16 päivänä toukokuuta 2014 annetun EU:n sekä Kolumbian ja Perun kauppakomitean päätöksen N:o 2/2014 [2015/1046] liite seuraavasti:

               1)Korvataan 1 säännön a alakohta seuraavasti:

               ”a) ’sopimuksella’ Perun ja Kolumbian sekä Euroopan unionin ja sen jäsenvaltioiden välillä 26 päivänä kesäkuuta 2012 Brysselissä allekirjoitettua kauppasopimusta, sellaisena kuin se on muutettuna 11 marraskuuta 2016 allekirjoitetulla Ecuadorin liittymistä sopimukseen koskevalla pöytäkirjalla;”

               2)Korvataan 7 sääntö seuraavasti:

               ”7. Jos asiakirjan toimittamiselle asetettu viimeinen määräpäivä osuu viralliselle juhlapäivälle Kolumbiassa, Perussa, Ecuadorissa tai EU:ssa, asiakirja voidaan toimittaa seuraavana arkipäivänä.”

               3)Korvataan 33 sääntö seuraavasti:

               ”33. Jolleivät riidan osapuolet toisin sovi, kokoukset pidetään Brysselissä, kun valituksen tehneenä osapuolena on Kolumbia, Peru tai Ecuador, ja Bogotassa, Limassa tai Quitossa, kun valituksen tehnyt osapuoli on Euroopan unioni.”

               3 artikla

               Muutetaan Euroopan unionin ja sen jäsenvaltioiden sekä Kolumbian ja Perun välisen kauppasopimuksen 304 artiklan 1 ja 4 kohdassa tarkoitettujen välimiesten luetteloiden laatimisesta 16 päivänä toukokuuta 2014 annetun EU:n sekä Kolumbian ja Perun kauppakomitean päätöksen N:o 3/2014 [2015/1047] liite seuraavasti:

               1)Muutetaan sopimuksen 304 artiklan 1 kohdassa tarkoitettu välimiesten luettelo seuraavasti:

               a) korvataan luettelossa ”Kolumbian ehdottamat välimiehet” 2 ja 3 kohta seuraavasti:

               ”2.Javier Gamboa

               3.Claudia Orozco”;

               b) lisätään luettelon ”Kolumbian ehdottamat välimiehet” ja luettelon ”EU:n ehdottamat välimiehet” väliin seuraava luettelo:

               ”Ecuadorin ehdottamat välimiehet

               1.Hugo Perezcano Díaz

               2.Alejandro Sánchez

               3.Carlos Vejar

               4.Alan Yanovich

               5.Andrés Jana”;

               c) korvataan luettelossa ”Perun ehdottamat välimiehet” 4 ja 5 kohta seuraavasti:

               ”4.Victor Saco

               5.Javier Hernando Illescas Mucha”;

               d) korvataan luettelossa ”Puheenjohtajat” 2 kohta seuraavasti:

               ”2.Pedro Negueloaetcheverry (Ecuador)”

               2)Muutetaan ”Sopimuksen 304 artiklan 4 kohdassa tarkoitettu lisäluettelo välimiehistä, joilla on alakohtaista asiantuntemusta sopimuksen soveltamisalaan kuuluvista asioista” seuraavasti:

               a) lisätään otsikon ”Tavarakaupan asiantuntijat” alle luettelon ”Kolumbian ehdottamat välimiehet” ja luettelon ”EU:n ehdottamat välimiehet” väliin seuraava luettelo:

               ”Ecuadorin ehdottamat välimiehet

               1.Pablo Bentes

               2.Jan Bohanes

               3.Sofía Bonilla”;

               b) lisätään otsikon ”Palvelukaupan, sijoittautumisoikeuden, kilpailun, teollis- ja tekijänoikeuksien tai julkisten hankintojen aloilla toimivat asiantuntijat” alle luettelon ”Kolumbian ehdottamat välimiehet” ja luettelon ”EU:n ehdottamat välimiehet” väliin seuraava luettelo:

               ”Ecuadorin ehdottamat välimiehet

               1.Gustavo Guerra

               2.Alfredo Corral

               3.Genaro Eguiguren”;

               c) korvataan otsikon ”Palvelukaupan, sijoittautumisoikeuden, kilpailun, teollis- ja tekijänoikeuksien tai julkisten hankintojen aloilla toimivat asiantuntijat” alla luettelossa ”Puheenjohtajat” 2 kohta seuraavasti:

               ”2.Tania Voon”.

               4 artikla

               Muutetaan Euroopan unionin ja sen jäsenvaltioiden sekä Kolumbian ja Perun välisen kauppasopimuksen 284 artiklan 6 kohdassa tarkoitetun kauppaa ja kestävää kehitystä käsittelevän asiantuntijaryhmän työjärjestyksen hyväksymisestä 16 päivänä toukokuuta 2014 annetun EU:n sekä Kolumbian ja Perun kauppakomitean päätöksen N:o 4/2014 liite [2015/1048] seuraavasti:

               1) Korvataan 1 säännön a alakohta seuraavasti:

               ”a)’sopimuksella’ Perun ja Kolumbian sekä Euroopan unionin ja sen jäsenvaltioiden välillä 26 päivänä kesäkuuta 2012 allekirjoitettua kauppasopimusta, sellaisena kuin se on muutettuna 11 marraskuuta 2016 allekirjoitetulla Ecuadorin liittymistä sopimukseen koskevalla pöytäkirjalla;”.

               5 artikla

               Muutetaan Euroopan unionin ja sen jäsenvaltioiden sekä Kolumbian ja Perun välisen kauppasopimuksen 284 artiklan 3 kohdassa tarkoitetun kauppaa ja kestävää kehitystä käsittelevän osaston soveltamisalaan kuuluvia asioita käsittelevän asiantuntijaryhmän perustamisesta 16 päivänä toukokuuta 2014 annetun EU:n sekä Kolumbian ja Perun kauppakomitean päätöksen N:o 5/2014 liite [2015/1049] seuraavasti:

               1)Lisätään luetteloon ”Asiantuntijoiden luettelo” 13, 14, 15 ja 16 kohta seuraavasti:

               ”13.María Amparo Albán

               14.Alice Tipping

               15.Leopoldo González

               16.Fabián Jaramillo”;

               2)Lisätään luetteloon ”Puheenjohtajat” 7 ja 8 kohta seuraavasti:

               ”7.Jacob Olander

               8.Martín Padulla”.

               6 artikla

               Tämä päätös tulee voimaan […].

               Tämä päätös laaditaan kauppasopimuksen osapuolten virallisilla kielillä, ja kukin teksti on yhtä todistusvoimainen.

               Tehty […]

               Kauppakomitean puolesta


               EUROOPAN KOMISSIO
            Bryssel 13.4.2021
            COM(2021) 175 final
            2021/0094(NLE)
            Ehdotus
            NEUVOSTON PÄÄTÖS
            kansainvälisessä kaakaoneuvostossa Euroopan unionin puolesta esitettävästä kannasta

               PERUSTELUT

               1.Ehdotuksen kohde

               Tämä ehdotus koskee päätöstä kansainvälisen kaakaojärjestön, jäljempänä ’järjestö’
                  1
               , kansainvälisessä kaakaoneuvostossa, jäljempänä ’kaakaoneuvosto’, unionin puolesta esitettävästä kannasta vuonna 2010 tehdyn kansainvälisen kaakaosopimuksen
                  2
                voimassaolon pidentämiseen.

               2.Ehdotuksen tausta

               2.1.Kansainvälinen kaakaosopimus (2010)

                  Vuonna 2010 tehdyn kansainvälisen kaakaosopimuksen, jäljempänä ’sopimus’, tarkoituksena on varmistaa tiiviimpi kansainvälinen yhteistyö kaakaoon suoraan tai välillisesti liittyvissä asioissa maailmassa ja toimia kaakaosta ja maailman kaakaotalouden parantamisesta käytävien hallitustenvälisten neuvottelujen foorumina. Tavoitteena on helpottaa kauppaa keräämällä ja jakamalla tietoa maailman kaakaomarkkinoista ja edistää kaakaon lisääntynyttä kysyntää.

                  Sopimus tuli voimaan 1. lokakuuta 2012 kymmeneksi vuodeksi 30. syyskuuta 2022 saakka (sopimuksen 62 artikla 1 kohta).

                  Euroopan unioni on sopimuksen osapuoli
                     3
                  .

               2.2.Kansainvälinen kaakaoneuvosto

               Sopimuksen 6 artikla 1 kohdan mukaan kansainväliseen kaakaoneuvostoon kuuluvat kaikki järjestön jäsenet. Sopimuksen 7 artiklan mukaisesti kaakaoneuvosto käyttää kaikkia niitä valtuuksia ja suorittaa tai suorituttaa kaikki ne tehtävät, jotka ovat tarpeen sopimuksen nimenomaisten määräysten täytäntöönpanemiseksi.

               Kaakaoneuvosto pitää yleensä yhden sääntömääräisen istunnon kaakaovuoden molempien puoliskojen aikana mutta sillä on mahdollisuus kokoontua erityisistuntoon (sopimuksen 9 artiklan 1 kohdan 2 alakohta). Sopimuksen 12 artiklassa määrätään, että kaakaoneuvosto tekee päätöksensä periaatteessa yksimielisesti. Jos yksimielisyyttä ei saavuteta, päätökset tehdään määräenemmistöllä sopimuksen 12 artiklan 1 kohdassa määrätyn menettelyn mukaisesti. Sopimuksen 10 ja 11 artiklassa määrätään erityisestä äänten jakautumisesta ja äänestysmenettelystä järjestön viejä- ja tuojajäsenten kesken.

               2.3.Kansainvälisen kaakaoneuvoston suunniteltu säädös

                  Kaakaoneuvosto suositti 102. istunnossaan syyskuussa 2020, että sopimuksen voimassaoloa jatketaan sen nykyisen päättymispäivän jälkeen. Tämä mahdollistaisi sopimuksen perusteellisen uudelleentarkastelun tulevaisuudessa. Kaakaoneuvoston on tarkoitus päättää sopimuksen voimassaolon pidentämisestä sopimuksen 62 artiklan 4 kohdan mukaisesti. Kyseisen kohdan mukaan neuvosto voi pidentää koko sopimuksen tai sen osan voimassaoloaikaa kahdessa jaksossa, joista kumpikaan ei ylitä kahta kaakaovuotta.

               Kaakaoneuvoston on tarkoitus hyväksyä 103. istunnossaan 22.–23. huhtikuuta 2021 päätös, joka koskee vuoden 2010 sopimuksen voimassaolon pidentämistä, jäljempänä ’suunniteltu säädös’. Tämän päätöksen tekeminen voidaan siirtää neuvoston seuraaviin istuntoihin.

               Suunnitellun säädöksen tarkoituksena on hyväksyä vuoden 2010 sopimuksen voimassaolon pidentäminen kaakaoneuvostossa. Vuoden 2010 sopimuksen voimassaolon jatkaminen antaa kaakaojärjestön jäsenille riittävästi aikaa käydä neuvottelut sopimuksen uudelleentarkastelusta.

               Suunnitellusta säädöksestä tulee osapuolia sitova sopimuksen 12 artiklan 3 kohdan mukaisesti. Siinä määrätään, että jäsenet sitoutuvat noudattamaan kaikkia neuvoston sopimuksen määräysten nojalla tekemiä päätöksiä.

               3.Unionin puolesta esitettävä kanta

               Tällä ehdotuksella komissio pyrkii saamaan neuvostolta valtuutuksen äänestää unionin puolesta kaakaoneuvostossa sopimuksen voimassaolon pidentämisen puolesta.

                  Sopimuksen voimassaolon pidentäminen enintään neljällä vuodella antaa järjestön jäsenille riittävästi aikaa tehdä perusteellinen uudelleentarkastelu, jossa keskitytään sopimuksen nykyaikaistamiseen ja yksinkertaistamiseen.

               Neuvottelut sopimuksen osittaisesta uudelleentarkastelusta aloitetaan kaakaoneuvoston 103. istunnossa huhtikuussa 2021. Voimassaolon pidentämistarvetta arvioidaan suhteessa neuvottelujen edistymiseen, jotta sopimuksen osittaiseen uudelleentarkasteluun jää riittävästi aikaa.

                  EU:n osallistuminen järjestöön hyödyttää nykyisellään sekä unionia että järjestön muita jäseniä, ja sopimusta voidaan jatkaa sen nykyisessä muodossa. Sopimuksen voimassaolon jatkaminen vuoden 2022 jälkeen rinnan sen nykyaikaistamiseen tähtäävän työn edistämisen kanssa erillisen menettelyn puitteissa lisäävät jäsenten sitoutumista ja käynnistävät keskustelun järjestön merkityksestä nykyisiin haasteisiin vastaamisessa. Sopimuksen mahdollinen uudelleentarkastelu vuoden 2022 jälkeen saattaisi kasvattaa sen lisäarvoa ja järjestön toiminnan merkitystä ja mahdollisesti myös lisätä kiinnostusta järjestöä kohtaan. Sopimuksen voimassaolon pidentäminen on näin ollen unionin edun mukaista.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  4
               .

               4.1.2.Soveltaminen käsiteltävänä olevassa asiassa

               Kaakaoneuvosto on sopimuksella, eli vuoden 2010 kansainvälisellä kaakaosopimuksella, perustettu elin.

               Säädös, joka kaakaoneuvoston on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla vuonna 2010 tehdyn sopimuksen 12 artiklan 3 kohdan ja 62 artiklan 4 kohdan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsiteltävänä olevassa asiassa

               Suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan.

               Sen vuoksi ehdotetun päätöksen aineellinen oikeusperusta on SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               2021/0094 (NLE)

               Ehdotus

               NEUVOSTON PÄÄTÖS

               kansainvälisessä kaakaoneuvostossa Euroopan unionin puolesta esitettävästä kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni teki neuvoston päätöksellä 2012/189/EU
                  5
                vuoden 2010 kansainvälisen kaakaosopimuksen, jäljempänä ’sopimus’, joka tuli voimaan 1 päivänä lokakuuta 2012.

               (2)Sopimuksen 62 artiklan 1 kohdan mukaan sopimus on voimassa 30 päivään syyskuuta 2022 saakka, jollei sen voimassaoloa jatketa.

               (3)Sopimuksen 7 artiklan 1 kohdan mukaisesti kansainvälisen kaakaojärjestön kansainvälinen kaakaoneuvosto, jäljempänä ’kaakaoneuvosto’, käyttää kaikkia niitä valtuuksia ja suorittaa tai suorituttaa kaikki ne tehtävät, jotka ovat tarpeen sopimuksen nimenomaisten määräysten täytäntöönpanemiseksi. Sopimuksen 62 artiklan 4 kohdan mukaan kaakaoneuvosto voi tehdä päätöksen sopimuksen voimassaoloajan pidentämisestä kahdessa jaksossa, joista kumpikaan ei ylitä kahta kaakaovuotta, eli lykätä sen nykyistä päättymispäivää 30 päivään syyskuuta 2024 ensimmäisen kauden osalta ja 30 päivään syyskuuta 2026 toisen kauden osalta.

               (4)Kaakaoneuvoston on tarkoitus hyväksyä 103. istunnossaan 22 ja 23 päivänä huhtikuuta 2021 päätös sopimuksen voimassaolon pidentämisestä. Tämän päätöksen tekeminen voidaan siirtää myöhempään ajankohtaan.

               (5)On aiheellista määrittää kaakaoneuvostossa unionin puolesta esitettävä kanta, koska kaakaoneuvoston päätös sopimuksen voimassaolon pidentämisestä on unionia sitova.

               (6)On unionin edun mukaista jatkaa sopimuspuolena olemista, sillä kaakaosektori on tärkeä useille jäsenvaltioille ja unionin taloudelle.

               (7)Sopimuksen jatkaminen enintään neljällä vuodella antanee kansainvälisen kaakaoneuvoston jäsenille riittävästi aikaa toteuttaa tulevaisuudessa perusteellinen uudelleentarkastelu, jossa keskitytään sopimuksen nykyaikaistamiseen ja yksinkertaistamiseen,

               ON HYVÄKSYNYT TÄMÄN PÄÄTÖKSEN:

               1 artikla

               Kansainvälisen kaakaojärjestön kansainvälisen kaakaoneuvoston 103. istunnossa ja mahdollisissa myöhemmissä istunnoissa unionin puolesta otettava kanta on äänestää sen puolesta, että vuoden 2010 kansainvälisen kaakaosopimuksen voimassaoloa jatketaan kahdessa jaksossa, joista kumpikaan ei ylitä kahta kaakaovuotta, eli 30 päivään syyskuuta 2024 ensimmäisen kauden osalta ja 30 päivään syyskuuta 2026 toisen kauden osalta.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Perustettu vuoden 1972 kaakaosopimuksella: Yhdistyneet kansakunnat, sopimussarja, osa 882, s. 67.

                     (2)

                        Yhdistyneet kansakunnat, sopimussarja, osa 2871.

                     (3)

                        Neuvoston päätös, annettu 26 päivänä maaliskuuta 2012, vuoden 2010 kansainvälisen kaakaosopimuksen tekemisestä, EUVL 12.4.2012, L 102, s. 1; neuvoston päätös, annettu 17 päivänä toukokuuta 2011, vuoden 2010 kansainvälisen kaakaosopimuksen allekirjoittamisesta Euroopan unionin puolesta ja sen väliaikaisesta soveltamisesta, EUVL L 259, 4.10.2011, s. 7.

                     (4)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (5)

                        Neuvoston päätös 2012/189/EU, annettu 26 päivänä maaliskuuta 2012, vuoden 2010 kansainvälisen kaakaosopimuksen tekemisestä (EUVL L 102, 12.4.2012, s. 1).


               EUROOPAN KOMISSIO
            Bryssel 13.4.2021
            COM(2021) 174 final
            2021/0093(NLE)
            Ehdotus
            NEUVOSTON PÄÄTÖS
            pysyviä orgaanisia yhdisteitä koskevan Tukholman yleissopimuksen sopimuspuolten konferenssin kymmenennessä kokouksessa Euroopan unionin puolesta otettavasta kannasta yleissopimuksen liitteeseen A tehtävää muutosta koskevaan ehdotukseen

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Pysyviä orgaanisia yhdisteitä koskeva Tukholman yleissopimus, jäljempänä ’yleissopimus’, tuli voimaan 17. toukokuuta 2004. Se hyväksyttiin pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta 14. lokakuuta 2004 tehdyllä neuvoston päätöksellä 2006/507/EY
                     1
                  , ja se tuli voimaan Euroopan yhteisössä 14. helmikuuta 2005. Yleissopimuksen tavoitteena on suojella ihmisten terveyttä ja ympäristöä pysyviltä orgaanisilta yhdisteiltä (POP). Yleissopimus muodostaa ennalta varautumiseen perustuvat puitteet, ja sen tarkoituksena on lopettaa pysyvien orgaanisten yhdisteiden tuotanto, käyttö, tuonti ja vienti, huolehtia yhdisteiden turvallisesta käsittelystä ja loppusijoituksesta ja vähentää tiettyjen tahattomasti tuotettujen orgaanisten yhdisteiden päästöjä tai poistaa ne.

                  Euroopan parlamentin ja neuvoston asetuksella (EU) 2019/1021
                     2
                   pannaan täytäntöön unionin lainsäädännössä sitoumukset, jotka perustuvat yleissopimukseen sekä neuvoston päätöksellä 259/2004/EY
                     3
                   hyväksyttyyn, valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvään pysyviä orgaanisia yhdisteitä koskevaan pöytäkirjaan, jäljempänä ’pöytäkirja’.

                  Sopimuspuolten konferenssi on perustettu yleissopimuksen 19 artiklan nojalla, ja se on Tukholman yleissopimuksen hallintoelin. Se kokoontuu yleensä kahden vuoden välein ja valvoo yleissopimuksen täytäntöönpanoa. Se myös arvioi kemikaaleja, joita pysyvien orgaanisten yhdisteiden arviointikomitea, jäljempänä ’POPRC -komitea’, tuo sen käsiteltäväksi.

                  Yksi sopimuspuoli on toimittanut yleissopimuksen 8 artiklan 1 kohdan mukaisesti sihteeristölle ehdotuksen perfluoroheksaanisulfonihapon (PFHxS), sen suolojen ja PFHxS:n kanssa samankaltaisten yhdisteiden sisällyttämisestä yleissopimuksen liitteeseen A, minkä jälkeen POPRC-komitea arvioi ehdotuksen 8 artiklan 3 ja 4 kohdan mukaisesti. POPRC-komitea suositteli sopimuspuolten konferenssille, että perfluoroheksaanisulfonihappo (PFHxS), sen suolat ja PFHxS:n kanssa samankaltaiset yhdisteet lisätään liitteeseen A ilman yksittäisiä vapautuksia. Liitteisiin tehtävien muutosten hyväksymismenettelystä määrätään yleissopimuksen 22 artiklassa.

                  Yleissopimuksen 23 artiklan mukaisesti kullakin sopimuspuolella on yksi ääni. Alueelliset taloudellisen yhdentymisen järjestöt, kuten Euroopan unioni, käyttävät äänioikeuttaan kuitenkin siten, että niillä on yhtä monta ääntä kuin niillä on jäsenvaltioita, jotka ovat yleissopimuksen sopimuspuolia.

                  Sopimuspuolten konferenssi tarkastelee kymmenennessä varsinaisessa kokouksessaan päätöstä, jolla lisättäisiin perfluoroheksaanisulfonihappo (PFHxS), sen suolat ja PFHxS:n kanssa samankaltaiset yhdisteet yleissopimuksen liitteeseen A (tuotannon ja käytön lopetus), liitteeseen B (rajoittaminen) ja/tai liitteeseen C (tahaton tuottaminen).

                  Kemikaalien mainitseminen liitteessä A, B ja/tai C tarkoittaa, että kemikaaleihin sovelletaan toimenpiteitä, joilla pyritään lopettamaan niiden tuotanto ja käyttö tai rajoittamaan sitä, mukaan lukien tahattomasti tuotettujen orgaanisten yhdisteiden päästöjen vähentäminen tai lopettaminen.

                  Suunnitellusta päätöksestä tulee sopimuspuolia sitova yleissopimuksen 22 artiklan 4 kohdan mukaisesti. Kyseisessä artiklassa määrätään seuraavaa: ”A, B tai C liitteen muuttamista koskeviin ehdotuksiin sekä niiden hyväksymiseen ja voimaantuloon sovelletaan samoja menettelytapoja kuin tämän yleissopimuksen uusia liitteitä koskeviin ehdotuksiin sekä niiden hyväksymiseen ja voimaantuloon, kuitenkin siten, että A, B tai C liitteen muutos ei tule voimaan sellaisen sopimuspuolen osalta, joka on antanut liitteiden muuttamista koskevan selityksen 25 artiklan 4 kappaleen mukaisesti, jolloin muutos tulee tällaisen sopimuspuolen osalta voimaan yhdeksäntenäkymmenentenä päivänä sen päivän jälkeen, jona se on tallettanut muutosta koskevan ratifioimis-, hyväksymis- tai liittymiskirjan tallettajan huostaan.”

                  Perfluoroheksaanisulfonihappoa (PFHxS), sen suoloja ja PFHxS:n kanssa samankaltaisia yhdisteitä ei käytetä tarkoituksellisesti Euroopan unionissa, mutta näitä kemikaaleja voi esiintyä epäpuhtautena fluoripohjaisissa sammutusvaahdoissa ja perfluorioktaanisulfonihapossa (PFOS). Mitä tulee perfluoroheksaanisulfonihapon (PFHxS) esiintymiseen perfluorioktaanisulfonihapossa (PFOS), olisi huomattava, että perfluorioktaanisulfonihappo (PFOS) mainitaan Tukholman yleissopimuksen liitteessä B sekä asetuksen (EU) 2019/1021 liitteessä I. Tämän myötä perfluorioktaanisulfonihapon (PFOS) käyttö unionissa on kielletty lukuun ottamatta yhtä käyttötarkoitusta sumunestoaineena kovakromauksessa vuoteen 2025 saakka. Perfluorioktaanisulfonihapon (PFOS) käyttö on jo lopetettu miltei kaikissa jäsenvaltioissa.

                  Tämä ehdotus koskee päätöstä Tukholman yleissopimuksen sopimuspuolten konferenssissa unionin puolesta otettavan kannan vahvistamisesta päätökseen, joka koskee liitteen A muuttamista siten, että siihen lisätään perfluoroheksaanisulfonihappo (PFHxS), sen suolat ja PFHxS:n kanssa samankaltaiset yhdisteet. Jos Tukholman yleissopimuksen sopimuspuolten konferenssi päättää lisätä perfluoroheksaanisulfonihapon (PFHxS) liitteeseen A, yleissopimuksen sopimuspuolten on toteutettava tarvittavat toimenpiteet PFHxS:n käytön lopettamiseksi tai rajoittamiseksi alueellaan yleissopimukseen perustuvien velvoitteiden mukaisesti. Jotta päätös voidaan panna täytäntöön unionissa, komissio ehdottaa delegoitua säädöstä, jolla muutetaan pysyviä orgaanisia yhdisteitä (POP) koskevan asetuksen liitettä I siten, että siihen lisätään perfluoroheksaanisulfonihappo (PFHxS), sen suolat ja PFHxS:n kanssa samankaltaiset yhdisteet. Näiden aineiden tuotanto ja käyttö kielletään unionissa.

               •Yhdenmukaisuus muiden alaa koskevien politiikkojen säännösten kanssa

                  Ehdotus on linjassa asetuksen (EU) 2019/1021 kanssa, jolla pannaan täytäntöön Tukholman yleissopimus unionissa, ja täydentää sen täytäntöönpanoa. Se on täysin yhdenmukainen tavoitteen kanssa, jonka mukaan ihmisen terveyttä ja ympäristöä on suojeltava pysyviltä orgaanisilta yhdisteiltä.

               •Yhdenmukaisuus unionin muiden politiikkojen kanssa

                  Ehdotus on yhdenmukainen asetuksen (EY) N:o 1107/2009 ja asetuksen (EU) N:o 528/2012 yleisen lähestymistavan kanssa hitaasti hajoavien, biokertyvien ja myrkyllisten (PBT) aineiden osalta, koska molemmissa säädöksessä esitetään kriteerit, joiden perusteella PBT-aineiden markkinoille saattamista ja käyttöä ei periaatteessa sallita. Yhteisymmärrysasiakirjassa
                     4
                   käsitellään Tukholman yleissopimuksen, asetuksen (EU) 2019/1021 ja asetuksen (EY) N:o 1907/2006 välistä suhdetta rajoitusten ja lupavaatimusten osalta yhdenmukaisuuden varmistamiseksi.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Ehdotetun neuvoston päätöksen menettelyllinen oikeusperusta on SEUT-sopimuksen 218 artiklan 9 kohta. Se on asianmukainen perusta säädökselle, jossa määritellään Euroopan unionin kanta kansainväliseen sopimukseen, tässä tapauksessa Tukholman yleissopimukseen.

                  Aineellinen oikeusperusta on SEUT-sopimuksen 192 artiklan 1 kohta, kun otetaan huomioon, että Tukholman yleissopimuksen perusteella hyväksyttävillä toimenpiteillä pyritään ensisijaisesti ympäristöön liittyvään tavoitteeseen (eli lopettamaan pysyvien orgaanisten yhdisteiden käyttö).

                  Ehdotetun päätöksen oikeusperustana olisi sen vuoksi oltava SEUT-sopimuksen 192 artiklan 1 kohta yhdessä sen 218 artiklan 9 kohdan kanssa.

               •Toissijaisuusperiaate (jaetun toimivallan osalta)

                  Pysyvät orgaaniset yhdisteet ovat huolenaihe kaikkialla maailmassa, ja Tukholman yleissopimus pannaan unionissa täytäntöön asetuksella (EU) 2019/1021. Koska unioni on yleissopimuksen sopimuspuoli, on asianmukaista, että unioni osallistuu päätöksentekoon sopimuspuolten konferenssissa.

               •Suhteellisuusperiaate

                  Pysyvät orgaaniset yhdisteet ovat huolenaihe kaikkialla maailmassa, ja Tukholman yleissopimuksella pyritään lopettamaan näiden kemikaalien tuotanto ja käyttö. Yleissopimuksen yhteydessä toimiva POPRC-komitea on suositellut perfluoroheksaanisulfonihapon (PFHxS), sen suolojen ja PFHxS:n kanssa samankaltaisten yhdisteiden sisällyttämistä yleissopimuksen liitteeseen A, koska kyseisen kemikaalin katsotaan täyttävän yleissopimuksen liitteen D mukaiset kriteerit. Tämän vuoksi on asianmukaista esittää tämän kemikaalin lisäämistä yleissopimuksen liitteeseen A sen varmistamiseksi, että asianmukaisia toimia toteutetaan maailmanlaajuisesti.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Sidosryhmien kuuleminen

                  Ehdotuksesta keskusteltiin jäsenvaltioiden ja muiden sidosryhmien kanssa asetuksen (EU) 2019/1021 vastaavista toimivaltaisista viranomaisista muodostuvan komission asiantuntijaryhmän 23. kokouksessa. Sidosryhmiä kuultiin lisäksi laajasti yleissopimuksen yhteydessä toimivan POPRC-komitean suorittaman arvioinnin kautta ja niiden kommentit otettiin huomioon.

               •Vaikutustenarviointi

                  Vaikutustenarviointia ei tehty mutta sosioekonominen arviointi ja vaihtoehtojen analyysi on tehty perfluoroheksaanisulfonihappoa (PFHxS), sen suoloja ja PFHxS:n kanssa samankaltaisia yhdisteitä
                     5
                   koskevan REACH-asetukseen liittyvän rajoituksia koskevan asiakirja-aineiston yhteydessä. Euroopan kemikaaliviraston lausunnossa todetaan, että ehdotetusta rajoituksesta aiheutuvien sosioekonomisten kustannusten odotetaan olevan rajallisia ja että on oikeasuhtaista säädellä ankarasti perfluoroheksaanisulfonihapon valmistusta, markkinoille saattamista ja käyttöä.

                  POPRC-komitea katsoi, että kyseinen kemikaali on pysyvä orgaaninen yhdiste, ja suositteli sen lisäämistä liitteeseen ilman yksittäisiä vapautuksia. Tämä suositus perustuu arviointiin mahdollisten hallinnointitoimenpiteiden vaikutuksista siten, että otetaan huomioon sosioekonomiset tiedot.

               •Sääntelyn toimivuus ja yksinkertaistaminen

                  Ehdotuksella ei ole vaikutuksia kaupalliseen toimintaan, koska kyseinen kemikaali ei ole kaupallisessa käytössä unionissa, eikä siinä sen vuoksi suljeta mikroyrityksiä ehdotuksen soveltamisen ulkopuolelle eikä anneta erityisiä pk-yrityksiä koskevia sääntöjä. Ehdotuksella ei ole vaikutusta EU:n alakohtaiseen kilpailukykyyn eikä kauppaan, koska kyseisellä kemikaalilla ei käydä kauppaa unionin ja kolmansien maiden välillä.

               4.TALOUSARVIOVAIKUTUKSET

                  Ehdotuksella ei ole talousarviovaikutuksia.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Toteuttamissuunnitelmaa, seurantaa, arviointia ja raportointia ei ole katsottu tarpeellisiksi.

               •Ehdotukseen sisältyvien säännösten yksityiskohtaiset selitykset

                  Ehdotuksella annetaan komissiolle valtuudet tukea Euroopan unionin puolesta Tukholman yleissopimuksen sopimuspuolten konferenssissa perfluoroheksaanisulfonihapon (PFHxS), sen suolojen ja PFHxS:n kanssa samankaltaisten yhdisteiden lisäämistä liitteeseen A ilman yksittäisiä vapautuksia.

               2021/0093 (NLE)

               Ehdotus

               NEUVOSTON PÄÄTÖS

               pysyviä orgaanisia yhdisteitä koskevan Tukholman yleissopimuksen sopimuspuolten konferenssin kymmenennessä kokouksessa Euroopan unionin puolesta otettavasta kannasta yleissopimuksen liitteeseen A tehtävää muutosta koskevaan ehdotukseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Pysyviä orgaanisia yhdisteitä koskeva Tukholman yleissopimus, jäljempänä ’yleissopimus’, tuli voimaan 17 päivänä toukokuuta 2004, ja se tehtiin unionin puolesta neuvoston päätöksellä 2006/507/EY
                  6
               .

               (2)Tukholman yleissopimus pannaan unionissa täytäntöön Euroopan parlamentin ja neuvoston asetuksella (EU) 2019/1021
                  7
               .

               (3)Yleissopimuksen 8 artiklan mukaan sopimuspuolten konferenssi päättää, mainitaanko jokin kemikaali ja siihen liittyvät valvontatoimenpiteet liitteessä A, B ja/tai C.

               (4)Tukholman yleissopimuksen sopimuspuolten konferenssin kymmenennen kokouksen odotetaan hyväksyvän päätöksen, joka koskee uusien kemikaalien lisäämistä liitteeseen A.

               (5)On aiheellista vahvistaa mainitussa sopimuspuolten konferenssissa unionin puolesta otettava kanta, koska päätös on unionia sitova.

               (6)Jotta ihmisten terveyttä ja ympäristöä voidaan suojella perfluoroheksaanisulfonihapon (PFHxS), sen suolojen ja PFHxS:n kanssa samankaltaisten yhdisteiden uusilta päästöiltä, on tarpeen vähentää kyseisten kemikaalien tuotantoa ja käyttöä tai lopettaa tuotanto ja käyttö maailmanlaajuisesti ja tukea niiden sisällyttämistä yleissopimukseen,

               ON HYVÄKSYNYT TÄMÄN PÄÄTÖKSEN:

               1 artikla

               Tukholman yleissopimuksen sopimuspuolten konferenssin, jäljempänä ’sopimuspuolten konferenssi’, kymmenennessä kokouksessa unionin puolesta otettava kanta on pysyvien orgaanisten yhdisteiden arviointikomitean asiaan liittyvien suositusten mukaisesti tukea perfluoroheksaanisulfonihapon (PFHxS), sen suolojen ja PFHxS:n kanssa samankaltaisten yhdisteiden lisäämistä yleissopimuksen liitteeseen A ilman yksittäisiä vapautuksia.

               Unionin edustajat voivat sopia tämän kannan tarkentamisesta Tukholman yleissopimuksen sopimuspuolten konferenssin kymmenennessä kokouksessa tapahtuvan kehityksen valossa paikalla tapahtuvan yhteensovittamisen mukaisesti ilman, että kannasta tehdään uusi neuvoston päätös.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös 2006/507/EY, tehty 14 päivänä lokakuuta 2004, pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta (EUVL L 209, 31.7.2006, s. 1).

                     (2)

                        Euroopan parlamentin ja neuvoston asetus (EU) 2019/1021, annettu 20 päivänä kesäkuuta 2019, pysyvistä orgaanisista yhdisteistä (EUVL L 169, 25.6.2019, s. 45).

                     (3)

                        Neuvoston päätös 2004/259/EY, tehty 19 päivänä helmikuuta 2004, valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvän pysyviä orgaanisia yhdisteitä koskevan pöytäkirjan hyväksymisestä Euroopan yhteisön puolesta (EUVL L 81, 19.2.2004, s. 35).

                     (4)

                  http://ec.europa.eu/growth/sectors/chemicals/reach/special-cases_en

                     (5)

                        https://echa.europa.eu/registry-of-restriction-intentions/-/dislist/details/0b0236e1827f87da

                     (6)

                        Neuvoston päätös 2006/507/EY, tehty 14 päivänä lokakuuta 2004, pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta (EUVL L 209, 31.7.2006, s. 1).

                     (7)

                        Euroopan parlamentin ja neuvoston asetus (EU) 2019/1021, annettu 20 päivänä kesäkuuta 2019, pysyvistä orgaanisista yhdisteistä (EUVL L 169, 25.6.2019, s. 45).


               EUROOPAN KOMISSIO
            Bryssel 13.4.2021
            COM(2021) 183 final
            2021/0098(NLE)
            Ehdotus
            NEUVOSTON PÄÄTÖS
            Maailman kauppajärjestön teollis- ja tekijänoikeuksien kauppaan liittyviä näkökohtia käsittelevässä neuvostossa Euroopan unionin puolesta otettavasta kannasta

               PERUSTELUT

               1.Ehdotuksen kohde

               Tämä ehdotus koskee päätöstä Maailman kauppajärjestön (WTO) teollis- ja tekijänoikeuksien kauppaan liittyvistä näkökohdista vastaavassa neuvostossa, jäljempänä ’TRIPS-neuvosto’, unionin puolesta otettavan kannan vahvistamisesta, silloin kun tämän elimen on määrä antaa päätös TRIPS-sopimuksen 66 artiklan 1 kohdan mukaisen vähiten kehittyneille kehitysmaajäsenille myönnettävän siirtymäkauden pidentämistä koskevasta pyynnöstä.

               2.Ehdotuksen tausta

               2.1.Sopimus teollis- ja tekijänoikeuksien kauppaan liittyvistä näkökohdista

               Teollis- ja tekijänoikeuksien kauppaan liittyvistä näkökohdista tehdyn sopimuksen, jäljempänä ’TRIPS-sopimus’, tarkoituksena on muun muassa luoda riittävät vaatimukset ja periaatteet kauppaan liittyvien teollis- ja tekijänoikeuksien saatavuudelle, laajuudelle ja käytölle, niiden tehokasta ja tarkoituksenmukaista täytäntöönpanoa koskevat määräykset sekä monenkeskisiä, hallitusten välisten riitojen estoon ja ratkaisuun tähtäävät tehokkaat ja joutuisat menettelymuodot. TRIPS-sopimus kattaa seuraavat teollis- ja tekijänoikeudet: tekijänoikeus ja lähioikeudet, tavaramerkit, maantieteelliset merkinnät (mukaan lukien alkuperänimitykset), teollismallit, patentit (mukaan lukien uusien kasvilajikkeiden suojelu), integroitujen piirien piirimallit ja julkistamaton tieto. TRIPS-sopimus tuli voimaan 1. tammikuuta 1995.

               Euroopan unioni on TRIS-sopimuksen osapuoli
                  1
               .

               2.2.TRIPS-neuvosto

               TRIPS-neuvosto valvoo TRIPS-sopimuksen toimintaa. TRIPS-neuvosto toimii säännöllisissä istunnoissaan foorumina, jossa keskustellaan TRIPS-sopimuksen soveltamisalaan kuuluvien teollis- ja tekijänoikeuksien suojelua ja täytäntöönpanoa koskevista kauppaan liittyvistä näkökohdista. TRIPS-neuvosto toimii WTO:n yleisneuvoston antamien yleisten ohjeiden mukaisesti. Se on avoin kaikille WTO:n jäsenille ja jäsenten hyväksymille tarkkailijoille. TRIPS-neuvosto tekee päätöksensä yhteisymmärryksessä. TRIPS-neuvoston työjärjestyksen
                  2
                33 artiklassa määrätään, että jos päätöstä ei voida tehdä TRIPS-neuvostossa yhteisymmärryksessä, asia saatetaan yleisneuvoston päätettäväksi. Maailman kauppajärjestön perustamisesta tehdyn Marrakeshin sopimuksen, jäljempänä ’Marrakeshin sopimus’, IX artiklassa määrätään, että kun Euroopan unioni käyttää äänioikeuttaan, sillä on WTO:n jäseninä olevien jäsenvaltioiden äänimäärää vastaava äänimäärä.

               2.3.Suunniteltu TRIPS-neuvoston säädös

               TRIPS-neuvoston on määrä hyväksyä 8.–9 kesäkuuta 2021 pidettävässä virallisessa istunnossaan päätös, joka koskee pyyntöä TRIPS-sopimuksen 66 artiklan 1 kohdan mukaisen vähiten kehittyneille kehitysmaajäsenille myönnettävän siirtymäkauden pidentämisestä 1. heinäkuuta 2021 alkaen, jäljempänä ’suunniteltu säädös’.

               Kun Marrakeshin sopimus tuli voimaan 1. tammikuuta 1995, vähiten kehittyneet kehitysmaajäsenet vapautettiin TRIPS-sopimuksen 66 artiklan 1 kohdan nojalla TRIPS-sopimuksen velvoitteista kymmeneksi vuodeksi, lukuun ottamatta sen 3, 4 ja 5 artiklaa. Mainitussa artiklassa määrätään myös mahdollisuudesta pidentää kyseistä määräaikaa vähiten kehittyneen jäsenmaan asianmukaisesti perustellusta pyynnöstä. Vähiten kehittyneiden kehitysmaajäsenten esittämien asiaa koskevien pyyntöjen johdosta poikkeuksen voimassaoloa on pidennetty jo kaksi kertaa eli vuosina 2005 ja 2013. Jälkimmäisellä kerralla määräaikaa pidennettiin 1. heinäkuuta 2021 saakka.

               Tšad jätti 1. lokakuuta 2020 vähiten kehittyneiden maiden ryhmän puolesta virallisen pyynnön
                  3
                siirtymäkauden pidentämisestä. Vähiten kehittyneiden maiden ryhmä on pyytänyt, että siirtymäkauden pidennys kestäisi niin kauan, kuin jäsen luokitellaan vähiten kehittyneeksi maaksi, ja 12 vuoden ajan siitä päivästä alkaen, jona YK:n yleiskokouksen päätös jäsenen jättämisestä vähiten kehittyneiden maiden luokan ulkopuolelle tulee voimaan.

               Suunnitellusta säädöksestä tulee osapuolia sitova TRIPS-sopimuksen 66 artiklan 1 kohdan mukaisesti. Mainitussa artiklassa määrätään seuraavaa: ”Ottaen huomioon vähiten kehittyneiden kehitysmaajäsenten tarpeet ja vaatimukset, niiden taloudelliset, rahoitukselliset ja hallinnolliset rajoitukset samoin kuin niiden tarve voida joustaa, jotta ne voisivat luoda kestävän teknologisen perustan, näiden maiden ei edellytetä soveltavan muita tämän sopimuksen määräyksiä kuin 3, 4 ja 5 artiklaa ensimmäisten kymmenen vuoden aikana edellä 65 artiklan 1 kohdassa tarkoitetusta sopimuksen soveltamispäivästä lukien. Neuvoston tulee myöntää vähiten kehittyneeksi kehitysmaajäseneksi luokiteltavan maan asianmukaisesti perustellusta pyynnöstä pidennystä tähän ajanjaksoon.”

               3.Unionin puolesta otettava kanta

               Vastauksena vähiten kehittyneiden kehitysmaajäsenten esittämään pyyntöön komissio suosittaa Euroopan unionin neuvostolle seuraavaa unionin kantaa: Vähiten kehittyneitä kehitysmaajäseniä ei pitäisi velvoittaa soveltamaan muita TRIPS-sopimuksen määräyksiä kuin 3, 4 ja 5 artiklaa, ja tämän poikkeuksen tulisi kestää enintään kymmenen vuoden ajan tai siihen päivään saakka, jona niitä ei enää luokitella vähiten kehittyneeksi maaksi, sen mukaan, kumpi ajankohta on aikaisempi.

               Vähiten kehittyneiden maiden ehdottama siirtymäkauden pidentäminen ilman aikarajoitusta ei olisi sen sijaan johdonmukainen sen tavoitteen kanssa, että vähiten kehittyneiden kehitysmaajäsenten on asteittain integroiduttava kansainväliseen teollis- ja tekijänoikeusjärjestelmään monenvälisen kauppajärjestelmän jäseninä TRIPS-sopimuksen vähimmäisvaatimusten mukaisesti.

               Jos WTO:n jäsenet kannattavat TRIPS-sopimuksen 66 artiklan 1 kohdan mukaisen siirtymäkauden pidentämistä ilman määräaikaa, unionin ei pitäisi estää yhteisymmärrykseen pääsemistä.

               Teollis- ja tekijänoikeuksien tietyntasoinen suojelu ja täytäntöönpano ovat tarpeen myös vähiten kehittyneissä kehitysmaajäsenissä, koska teollis- ja tekijänoikeudet vauhdittavat innovointia ja ovat tärkeä kestävän kehityksen väline. Teollis- ja tekijänoikeuksien suojelu ja täytäntöönpano kannustavat myös teknologianhaltijoita levittämään tietämystä ja houkuttelemaan investointeja vähiten kehittyneisiin kehitysmaajäseniin. Teollis- ja tekijänoikeuksien tietyntasoinen suojelu ja täytäntöönpano vähiten kehittyneissä kehitysmaajäsenissä kannustaa myös EU:n yrityksiä tuomaan uusia teknologioitaan vähiten kehittyneisiin kehitysmaajäseniin pelkäämättä teollis- ja tekijänoikeusvarkauksia tai muita väärinkäytöksiä. Siirtymäkauden pidentäminen ilman aikarajoitusta ei kannustasi vähiten kehittyneitä kehitysmaajäseniä riittävästi toteuttamaan toimia tällä alalla ja se voisi haitata niiden kilpailukykyä maailman kauppajärjestelmässä. TRIPS-sopimuksen muiden määräysten kuin 3, 4 ja 5 artiklan täytäntöönpanoa koskevan siirtymäkauden pidentäminen uudelleen on kuitenkin perusteltua. Vähiten kehittyneet kehitysmaajäsenet ovat kansainvälisen kaupan yhteisön haavoittuvin segmentti, jolle ovat ominaisia rajoitteet, kuten alhainen tulotaso henkeä kohti, alhainen inhimillisen kehityksen taso sekä kasvua ehkäisevät taloudelliset ja rakenteelliset haitat. Covid-19-pandemia on entisestään lisännyt vähiten kehittyneiden kehitysmaajäsenten kohtaamia haasteita. Sen vuoksi vähiten kehittyneillä kehitysmaajäsenillä on oltava poliittista liikkumavaraa ja joustavuutta, jotta ne voivat puuttua kehityshaasteisiinsa ja luoda elinvoimaisen teknologisen perustan.

               On myös tärkeää varmistaa, että vähiten kehittyneiden kehitysmaajäsenten lakeihin, asetuksiin ja käytäntöihin uudella siirtymäkaudella mahdollisesti tehtävät muutokset eivät vähennä johdonmukaisuutta TRIPS-sopimuksen määräysten kanssa. Tämä vaatimus kannustaisi vähiten kehittyneitä kehitysmaajäseniä panemaan TRIPS-sopimuksen tietyt määräykset asteittain täytäntöön ja estäisi teollis- ja tekijänoikeuksien suojelun ja täytäntöönpanon tason heikkenemisen. Vähiten kehittyneiden kehitysmaajäsenten pyrkimykset panna TRIPS-sopimuksen tietyt määräykset täytäntöön otettaisiin huomioon päätettäessä, ketkä voivat hyötyä TRIPS-sopimuksen 67 artiklan mukaisesta teknisestä ja taloudellisesta yhteistyöstä, jolla helpotetaan TRIPS-sopimuksen täytäntöönpanoa ja jossa keskitytään eniten apua tarvitseviin aloihin.

               Vähiten kehittyneiden kehitysmaajäsenten pyynnön toinen osa eli pyyntö ottaa käyttöön 12 vuoden lisäpoikkeus, joka alkaisi päivänä, jona vähiten kehittynyttä kehitysmaajäsentä ei enää luokitella vähiten kehittyneeksi maaksi, ei näytä kuuluvan TRIPS-sopimuksen 66 artiklan 1 kohdan soveltamisalaan, sillä mainittua artiklaa sovelletaan siirtymäkauden pidentämiseen ainoastaan, jotta vähiten kehittyneet kehitysmaajäsenet voisivat panna tietyt TRIPS-sopimuksen määräykset täytäntöön. Pyyntö näyttäisi olevan asiaankuuluvista TRIPS-sopimuksen määräyksistä tehtävä poikkeus, josta TRIPS-neuvosto ei voi päättää. Sen vuoksi pyyntöä, joka koskee poikkeuksen myöntämistä muille kuin vähiten kehittyneille maille osana TRIPS-sopimuksen 66 artiklan 1 kohdan mukaista TRIPS-neuvoston päätöstä, ei voida puoltaa.

               Olisi huomattava, että pyyntö ottaa käyttöön 12 vuoden lisäpoikkeus, joka alkaisi päivänä, jona vähiten kehittynyttä kehitysmaajäsentä ei enää luokitella vähiten kehittyneeksi maaksi, sisältyy myös Tšadin valtuuskunnan vähiten kehittyneiden maiden ryhmän puolesta 17. marraskuuta 2020 antamaan tiedonantoon
                  4
               , joka koskee vähiten kehittyneiden maiden luokasta nousevien maiden kitkatonta siirtymää ja josta keskustellaan parhaillaan yleisneuvostossa.

               Aloite on kaikilta osin johdonmukainen suhteessa EU:n politiikkoihin. Samankaltaisia päätöksiä on hyväksytty aiemminkin. Euroopan unioni puolsi WTO:n jäsenten 11. kesäkuuta 2013 sopimaa siirtymäkauden pidentämistä, jonka myötä vähiten kehittyneiden kehitysmaiden ei tarvitse soveltaa TRIPS-sopimuksen muita määräyksiäkuin 3, 4 ja 5 artiklaa 1. heinäkuuta 2021 saakka
                  5
               .

               Vähiten kehittyneille kehitysmaajäsenille on myös myönnetty erityinen poikkeus farmaseuttisia tuotteita koskevien TRIPS-sopimuksen määräysten täytäntöönpanosta. Kyseisen poikkeuksen oli alun perin määrä päättyä 1. tammikuuta 2016 TRIPS-sopimuksesta ja kansanterveydestä 14. marraskuuta 2001 annetun Dohan julistuksen perusteella. Bangladesh pyysi vuonna 2015 vähiten kehittyneiden maiden ryhmän puolesta, että vähiten kehittyneille kehitysmaajäsenille myönnettäisiin poikkeus TRIPS-sopimuksen farmaseuttisia tuotteita koskevista velvoitteista niin kauan, kuin nämä maat luokitellaan vähiten kehittyneiksi maiksi. EU puolsi vähiten kehittyneiden maiden ryhmän pyyntöä, perusteenaan TRIPS-sopimuksesta ja kansanterveydestä annettu Dohan julistus sekä WTO:n yleisneuvoston 30. elokuuta 2003 tekemä päätös Dohan julistuksen 6 kohdan täytäntöönpanosta. Poikkeusta jatkettiin lopulta 1. tammikuuta 2033 saakka tai siihen päivään saakka, jona vähiten kehittynyttä kehitysmaajäsentä ei enää luokitella vähiten kehittyneeksi maaksi, sen mukaan, kumpi ajankohta on aikaisempi.

               Suunniteltua säädöstä koskeva EU:n kanta on täysin yhdenmukainen farmaseuttisia tuotteita koskevien TRIPS-sopimuksen määräysten täytäntöönpanoa koskevan EU:n kannan kanssa.

               4.Menettelyllinen oikeusperusta

               4.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ’voivat vaikuttaa ratkaisevasti sen säännöstön sisältöön, jonka unionin lainsäätäjä antaa’
                  6
               .

               4.2.Soveltaminen käsillä olevassa asiassa

               TRIPS-neuvosto on Marrakeshin sopimuksella ja sen TRIPS-sopimusta koskevalla liitteellä 1 C perustettu elin.

               Säädös, joka TRIPS-neuvoston on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla TRIPS-sopimuksen 66 artiklan 1 kohdan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.3.Aineellinen oikeusperusta

               4.3.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.3.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan. Sen vuoksi ehdotetun päätöksen aineellinen oikeusperusta on SEUT-sopimuksen 207 artiklan 4 kohta.

               4.4.Päätelmät

               Ehdotetun päätöksen oikeusperustana tulisi olla SEUT-sopimuksen 207 artiklan 4 artiklan ensimmäinen alakohta yhdessä SEUT-sopimuksen 218 artiklan 9 kohdan kanssa.

               2021/0098 (NLE)

               Ehdotus

               NEUVOSTON PÄÄTÖS

               Maailman kauppajärjestön teollis- ja tekijänoikeuksien kauppaan liittyviä näkökohtia käsittelevässä neuvostossa Euroopan unionin puolesta otettavasta kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni teki Maailman kauppajärjestön perustamissopimuksen ja myös sen liitteissä 1, 2 ja 3 olevat sopimukset, jäljempänä ’Marrakeshin sopimus’, neuvoston päätöksellä 94/800/EY
                  7
               , ja ne tulivat voimaan 1 päivänä tammikuuta 1995.

               (2)Marrakeshin sopimuksen liitteessä 1C olevan teollis- ja tekijänoikeuksien kauppaan liittyvistä näkökohdista tehdyn sopimuksen, jäljempänä ’TRIPS-sopimus’, 66 artiklan 1 kohdan nojalla Maailman kauppajärjestön teollis- ja tekijänoikeuksien kauppaan liittyvistä näkökohdista vastaavan neuvoston, jäljempänä ’TRIPS-neuvosto’, on vähiten kehittyneen kehitysmaajäsenen asianmukaisesti perustellusta pyynnöstä myönnettävä pidennyksiä siirtymäkauteen, jonka aikana vähiten kehittyneiden kehitysmaajäsenten ei tarvitse soveltaa muita TRIPS-sopimuksen määräyksiäkuin 3, 4 ja 5 artiklaa.

               (3)TRIPS-neuvoston 11 päivänä kesäkuuta 2013 tekemällä päätöksellä
                  8
                sovittiin, että nykyisen siirtymäkauden on määrä päättyä 1 päivänä heinäkuuta 2021.

               (4)Tšad jätti 1 päivänä lokakuuta 2020 vähiten kehittyneiden maiden ryhmän puolesta virallisen pyynnön siirtymäkauden pidentämisestä
                  9
               .

               (5)TRIPS-neuvoston on määrä hyväksyä 8 ja 9 päivänä kesäkuuta 2021 pidettävässä virallisessa istunnossaan päätös, joka koskee pyyntöä TRIPS-sopimuksen 66 artiklan 1 kohdan mukaisesta vähiten kehittyneille kehitysmaajäsenille myönnettävän siirtymäkauden pidentämisestä, jäljempänä ’TRIPS-neuvoston päätös’.

               (6)On aiheellista vahvistaa TRIPS-neuvostossa unionin puolesta otettava kanta, koska TRIPS-neuvoston päätös tulee olemaan unionia sitova.

               (7)Vähiten kehittyneet kehitysmaajäsenet ovat kansainvälisen kauppayhteisön haavoittuvin osa, jolla on taloudellisia, rahoituksellisia ja hallinnollisia rajoitteita. Vähiten kehittyneillä kehitysmaajäsenillä olisi oltava poliittista liikkumavaraa ja joustavuutta, jotta ne voisivat puuttua kehityshaasteisiinsa ja jotta ne saisivat enemmän aikaa TRIPS-sopimuksen panemiseksi täytäntöön.

               (8)Teollis- ja tekijänoikeuksien tietyntasoinen suojelu ja täytäntöönpano hyödyttävät vähiten kehittyneitä kehitysmaajäseniä, koska teollis- ja tekijänoikeudet vauhdittavat innovointia ja ovat tärkeä kestävän kehityksen väline. Eräät vähiten kehittyneet kehitysmaajäsenet ovat jo toteuttaneet toimia pannakseen TRIPS-sopimuksen täytäntöön, ja niitä on kannustettava olemaan heikentämättä nykyistä teollis- ja tekijänoikeuksien suojan ja täytäntöönpanon tasoa.

               (9)Vähiten kehittyneiden maiden ryhmän ehdottama siirtymäkauden pidentäminen ilman aikarajoitusta hidastaisi vähiten kehittyneiden kehitysmaajäsenten asteittaista integroitumista kansainväliseen teollis- ja tekijänoikeusjärjestelmään monenvälisen kauppajärjestelmän jäseninä TRIPS-sopimuksen vähimmäisvaatimusten mukaisesti.

               (10)Näin ollen on aiheellista pidentää TRIPS-sopimuksen muiden määräysten kuin 3, 4 ja 5 artiklan täytäntöönpanoa koskevaa siirtymäkautta vähiten kehittyneiden kehitysmaajäsenten osalta enintään kymmenellä vuodella.

               (11)Jos Maailman kauppajärjestön jäsenet kannattavat TRIPS-sopimuksen 66 artiklan 1 kohdan mukaisen siirtymäkauden jatkamista pidemmäksi ajaksi tai ilman määräaikaa, unionin ei pitäisi estää yhteisymmärrykseen pääsemistä.

               (12)Vähiten kehittyneiden maiden pyyntö 12 vuoden lisäpoikkeuksesta, joka lasketaan siitä päivästä alkaen, jona vähiten kehittynyttä kehitysmaajäsentä ei enää luokitella vähiten kehittyneeksi maaksi, ei näytä kuuluvan TRIPS-sopimuksen 66 artiklan 1 kohdan soveltamisalaan, sillä mainittua artiklaa sovelletaan siirtymäkauden pidentämiseen ainoastaan, jotta vähiten kehittyneet kehitysmaajäsenet voisivat panna tietyt TRIPS-sopimuksen määräykset täytäntöön. Sen vuoksi pyyntöä, joka koskee poikkeuksen myöntämistä muille kuin vähiten kehittyneille kehitysmaajäsenille osana TRIPS-sopimuksen 66 artiklan 1 kohdan mukaista TRIPS-neuvoston päätöstä, ei tuli puoltaa,

               ON HYVÄKSYNYT TÄMÄN PÄÄTÖKSEN:

               1 artikla

               Maailman kauppajärjestön (WTO) teollis- ja tekijänoikeuksien kauppaan liittyvien näkökohtien neuvostossa, jäljempänä ’TRIPS-neuvosto’, 8 ja 9 päivänä kesäkuuta 2021 pidettävässä virallisessa istunnossa unionin puolesta otettava kanta on seuraava:

               (a)Vähiten kehittyneiden kehitysmaajäsenten ei pitäisi edellyttää soveltavan teollis- ja tekijänoikeuksien kauppaan liittyvistä näkökohdista tehdyn sopimuksen, jäljempänä ’TRIPS-sopimus’, muita määräyksiä kuin 3, 4 ja 5 artiklaa enintään kymmenen vuoden ajan tai siihen päivään saakka, jona niitä ei enää luokitella vähiten kehittyneeksi kehitysmaajäseneksi, sen mukaan, kumpi ajankohta on aikaisempi.

               (b)Jos Maailman kauppajärjestön jäsenet kannattavat TRIPS-sopimuksen 66 artiklan 1 kohdan mukaisen siirtymäkauden jatkamista pidemmäksi ajaksi tai ilman määräaikaa, unionin ei pitäisi estää yhteisymmärrykseen pääsemistä.

               (c)Vähiten kehittyneiden kehitysmaajäsenten olisi varmistettava, että niiden lakeihin, asetuksiin ja käytäntöihin uudella siirtymäkaudella mahdollisesti tehtävät muutokset eivät vähennä johdonmukaisuutta TRIPS-sopimuksen määräysten kanssa. Jos Maailman kauppajärjestön jäsenet eivät kuitenkaan kannata tällaisen velvoitteen asettamista vähiten kehittyneille kehitysmaajäsenille, unionin ei pitäisi estää yhteisymmärrykseen pääsemistä.

               (d)Vähiten kehittyneisiin kehitysmaajäsenten pyyntöä 12 vuoden lisäpoikkeuksesta, joka lasketaan siitä päivästä alkaen, jona vähiten kehittynyttä kehitysmaajäsentä ei enää luokitella vähiten kehittyneeksi maaksi, ei tulisi puoltaa, koska se ei kuulu TRIPS-sopimuksen 66 artiklan 1 kohdan soveltamisalaan.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös 94/800/EY, tehty 22 päivänä joulukuuta 1994, Uruguayn kierroksen monenvälisissä kauppaneuvotteluissa (1986–1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvissa asioissa (EYVL L 336, 23.12.1994, s. 1).

                     (2)

                        TRIPS-neuvoston istuntojen työjärjestys (28.9.1995) – IP/C/1.

                     (3)

                        WTO:n asiakirja IP/C/W/668.

                     (4)

                        WT/GC/W/807.

                     (5)

                        WTO:n asiakirja IP/C/64.

                     (6)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (7)

                        Neuvoston päätös 94/800/EY, tehty 22 päivänä joulukuuta 1994, Uruguayn kierroksen monenvälisissä kauppaneuvotteluissa (1986–1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvissa asioissa (EYVL L 336, 23.12.1994, s. 1).

                     (8)

                        IP/C/64.

                     (9)

                        WTO:n asiakirja IP/C/W/668.